pokles krvného tlaku
Dobrý deň,
Mám 68 rokov, užívam Eutyrox 150, Milgammma , Nolpaza20 a Metamizol stada 20 kv .proti bolesti.  Dnes som dostala infúziu v zložení Magnézium, Mesocain a Alnagin. Po infúzii sa mi klesol tlak z 122 na 97, mala som nevoľnosť a bolesť hlavy. Bol na vine Analgin?
Môžete mi prosím poradiť?
Dobrý deň,
ďakujeme za Vašu otázku.
Uvedené ťažkosti sa u Vás mohli vyskytnúť v dôsledku podania všetkých uvedených infúznych zložiek. Magnézium môže vyvolať pokles krvného tlaku, aj nevoľnosť. Nízky krvný tlak patrí medzi nežiadúce účinky Mesocainu, rovnako aj Analginu, kedy k prudkému poklesu krvného tlaku môže dôjsť najmä po rýchlom podaní. O uvedených nežiadúcich účinok je potrebné informovať ošetrujúceho lekára.
Prajem pevné zdravie.
S pozdravom
PharmDr. Veronika Kiabová